title: Delegirana direktiva Komisije 2014/7/EU оd 18. listopada 2013. o izmjeni, u svrhe prilagodbe tehničkom napretku, Priloga IV. Direktivi 2011/65/EU Europskog parlamenta i Vijeća s obzirom na izuzeće za olovo u lemovima, premazima priključaka električnih i elektroničkih komponenata i tiskanih pločica, spojevima električnih žica, zaštitnih naprava i ugrađenih konektora koji se koriste u (a) magnetnim poljima unutar područja promjera od 1 m oko izocentra magneta u medicinskoj opremi za magnetnu rezonanciju, uključujući monitore za pacijente dizajnirane za korištenje unutar tog područja; ili (b) u magnetnim poljima unutar udaljenosti od 1 m od vanjskih površina ciklotronskih magneta, magneta za vođenje snopa zraka i kontrolu smjera snopa zraka koji se primjenjuju u terapiji česticama  Tekst značajan za EGP

text:
               9.1.2014

               HR

               Službeni list Europske unije

               L 4/57

         DELEGIRANA DIREKTIVA KOMISIJE 2014/7/EU
   оd 18. listopada 2013.
   o izmjeni, u svrhe prilagodbe tehničkom napretku, Priloga IV. Direktivi 2011/65/EU Europskog parlamenta i Vijeća s obzirom na izuzeće za olovo u lemovima, premazima priključaka električnih i elektroničkih komponenata i tiskanih pločica, spojevima električnih žica, zaštitnih naprava i ugrađenih konektora koji se koriste u (a) magnetnim poljima unutar područja promjera od 1 m oko izocentra magneta u medicinskoj opremi za magnetnu rezonanciju, uključujući monitore za pacijente dizajnirane za korištenje unutar tog područja; ili (b) u magnetnim poljima unutar udaljenosti od 1 m od vanjskih površina ciklotronskih magneta, magneta za vođenje snopa zraka i kontrolu smjera snopa zraka koji se primjenjuju u terapiji česticama
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (1), a posebno njezin članak 5. stavak 1. točku (a),
   budući da:

               (1)

               Direktiva 2011/65/EU zabranjuje uporabu olova u električnoj i elektroničkoj opremi stavljenoj na tržište.

               (2)

               Olovo se trenutno koristi u lemovima, premazima priključaka električnih i elektroničkih komponenata i tiskanih pločica, spojevima električnih žica, zaštitnih naprava i ugrađenih konektora koji se s jedne strane koriste u magnetnim poljima unutar područja promjera od 1 m oko izocentra magneta u medicinskoj opremi za magnetnu rezonanciju, uključujući monitore za pacijente dizajnirane za uporabu unutar tog područja; i s druge strane, u magnetnim poljima unutar udaljenosti od 1 m od vanjskih površina ciklotronskih magneta, magneta za vođenje snopa zraka i kontrolu smjera snopa zraka koji se primjenjuju u terapiji česticama.

               (3)

               Trenutno nema znanstveno i tehnički izvedivih i dovoljno pouzdanih nadomjestaka za gore navedene primjene olova. Proizvođačima je potrebno dodatno vrijeme za pronalaženje pouzdanih i sigurnih rješenja bez olova.

               (4)

               Direktivu 2011/65/EU treba stoga na odgovarajući način izmijeniti,

         DONIJELA JE OVU DIREKTIVU:
   Članak 1.
   Prilog IV. Direktivi 2011/65/EU mijenja se kako je navedeno u Prilogu ovoj Direktivi.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do zadnjeg dana šestog mjeseca nakon stupanja na snagu. One Komisiji odmah dostavljaju tekst tih odredaba.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.

   Članak 4.
   Ova je Direktiva upućena državama članicama.

      Sastavljeno u Bruxellesu 18. listopada 2013.

            Za Komisiju

            Predsjednik

         José Manuel BARROSO

      (1)  SL L 174, 1.7.2011., str. 88.

      PRILOG
      U Prilogu IV. Direktivi 2011/65/EU dodaje se sljedeća točka 27.:

                  „27.

                  Olovo u

                              —

                              lemovima,

                              —

                              premazima priključaka električnih i elektroničkih komponenata i tiskanih pločica,

                              —

                              spojevima električnih žica, zaštitnih naprava i ugrađenih konektora,

                        koji se koriste u

                              (a)

                              magnetnim poljima unutar područja promjera od 1 m oko izocentra magneta u medicinskoj opremi za magnetnu rezonanciju, uključujući monitore za pacijente dizajnirane za korištenje unutar ovog područja; ili

                              (b)

                              magnetnim poljima unutar udaljenosti od 1 m od vanjskih površina ciklotronskih magneta, magneta za vođenje snopa zraka i kontrolu smjera snopa zraka koji se primjenjuju u terapiji česticama.

                        Istječe 30. lipnja 2020.”


title: Delegirana direktiva Komisije (EU) 2015/863 оd 31. ožujka 2015. o izmjeni Priloga II. Direktivi 2011/65/EU Europskog parlamenta i Vijeća u pogledu popisa ograničenih tvari (Tekst značajan za EGP)

text:
               4.6.2015

               HR

               Službeni list Europske unije

               L 137/10

         DELEGIRANA DIREKTIVA KOMISIJE (EU) 2015/863
   оd 31. ožujka 2015.
   o izmjeni Priloga II. Direktivi 2011/65/EU Europskog parlamenta i Vijeća u pogledu popisa ograničenih tvari
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (1), a posebno njezin članak 6. stavak 3.,
   budući da:

               (1)

               Direktivom 2011/65/EU određuju se pravila za ograničavanje uporabe opasnih tvari u električnoj i elektroničkoj opremi (EEO) u cilju bolje zaštite zdravlja ljudi i okoliša, uključujući oporabu i odlaganje otpadnog EEO-a na ekološki prihvatljiv način.

               (2)

               Direktivom 2011/65/EU ograničava se uporaba olova, žive, kadmija, šesterovalentnog kroma, polibromiranih bifenila (PBB) i polibromiranih difeniletera (PBDE) u električnoj i elektroničkoj opremi koja se stavlja na tržište Unije. U Prilogu II. toj Direktivi popisane su te ograničene tvari.

               (3)

               Opasnosti za zdravlje ljudi i za okoliš koje proizlaze iz uporabe heksabromociklododekana (HBCDD), di(2-etilheksil) ftalata (DEHP), benzil butil ftalata (BBP) i dibutil ftalata (DBP) trebalo bi smatrati prioritetnima pri periodičkom preispitivanju popisa ograničenih tvari u Prilogu II. Uz izgledna daljnja ograničenja, trebalo bi preispitati tvari koje su ranije procijenjene.

               (4)

               U skladu s člankom 6. stavkom 1. Direktive 2011/65/EU, provedeno je savjetovanje sa zainteresiranim strankama, uključujući gospodarske subjekte, subjekte koji se bave recikliranjem i obradom, organizacije za zaštitu okoliša i udruženja zaposlenika i potrošača te je provedena temeljita procjena.

               (5)

               Di(2-etilheksil) ftalat (DEHP), benzil butil ftalat (BBP), dibutil ftalat (DBP) i diizobutil ftalat (DIBP) posebno su zabrinjavajuće tvari. DIBP se može upotrebljavati kao zamjena za DBP i bio je predmetom ranijih procjena Komisije. Iz dostupnih dokaza proizlazi da te četiri tvari, kad se upotrebljavaju u EEO-u, pri gospodarenju otpadnim EEO-om mogu imati negativne posljedice na recikliranje, zdravlje ljudi i okoliš.

               (6)

               Zamjene s manje negativnih učinaka dostupne su za DEHP, BBP, DBP i DIBP u većini električne i elektroničke opreme. Stoga bi trebalo ograničiti uporabu tih tvari u električnoj i elektroničkoj opremi. DEHP, BBP i DBP već su ograničeni na temelju unosa 51. u Prilogu XVII. Uredbi (EZ) br. 1907/2006 Europskog parlamenta i Vijeća (2), tako da se igračke koje sadržavaju DEHP, BBP ili DBP u koncentracijama većim od 0,1 % mase plastificiranog materijala (izračunato za ta tri ftalata zajedno) ne mogu staviti na tržište u EU-u. Kako bi se izbjeglo dvostruko reguliranje, ograničenje unosom 51. Priloga XVII. toj Uredbi i dalje će biti jedino ograničenje primjenjivo na DEHP, BBP i DBP u igračkama.

               (7)

               Kako bi se olakšao prijelaz i ublažile moguće socioekonomske posljedice, trebalo bi odobriti primjereno prijelazno razdoblje, čime će se gospodarskim subjektima omogućiti da podnesu zahtjeve za izuzeće od ograničenja tvari, u skladu s člankom 5. Direktive 2011/65/EU. Pri određivanju prijelaznog razdoblja trebalo bi uzeti u obzir dulje inovacijske cikluse za medicinske proizvode i instrumente za praćenje i kontrolu. Ograničenje uporabe DEHP-a, BBP-a, DBP-a i DIBP-a stoga bi se trebalo primjenjivati na medicinske proizvode, uključujući in vitro dijagnostičke medicinske proizvode, i na instrumente za praćenje i kontrolu, uključujući instrumente za praćenje i kontrolu u industriji, od 22. srpnja 2021.

               (8)

               Sve prilagodbe priloga III. ili IV. Direktivi 2011/65/EU radi izuzeća primjena DEHP-a ili DBP-a trebale bi se provoditi tako da se osigura usklađenost sa svim autorizacijama danim na temelju Uredbe (EZ) br. 1907/2006 za uključivanje tih tvari u EEO, kako bi se izbjeglo dvostruko reguliranje i nepotrebno opterećenje. Subjekti koji razmatraju podnošenje zahtjeva za izuzeća na temelju Direktive 2011/65/EU trebali bi biti svjesni da se takvim izuzećima može obuhvatiti čitav životni ciklus EEO-a, uključujući fazu proizvodnje.

               (9)

               Direktivu 2011/65/EU stoga bi trebalo na odgovarajući način izmijeniti,

         DONIJELA JE OVU DIREKTIVU:
   Članak 1.
   Prilog II. Direktivi 2011/65/EU zamjenjuje se tekstom iz Priloga ovoj Direktivi.
   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 31. prosinca 2016. One Komisiji odmah dostavljaju tekst tih odredaba.
   One primjenjuju te odredbe od 22. srpnja 2019.
   Kada države članice donose ove odredbe, te odredbe prilikom službene objave sadržavaju upućivanje na ovu Direktivu ili se uz njih navodi takvo upućivanje. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 31. ožujka 2015.

            Za Komisiju

            Predsjednik

         Jean-Claude JUNCKER

      (1)  SL L 174, 1.7.2011., str. 88.

      (2)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

      PRILOG

            „PRILOG II.

               Ograničene tvari iz članka 4. stavka 1. i maksimalne dopuštene vrijednosti koncentracije po masi u homogenim materijalima

                        Olovo (0,1 %)

                        Živa (0,1 %)

                        Kadmij (0,01 %)

                        Šesterovalentni krom (0,1 %)

                        Polibromirani bifenili (PBB) (0,1 %)

                        Polibromirani difenileteri (PBDE) (0,1 %)

                        Di(2-etilheksil) ftalat (DEHP) (0,1 %)

                        Benzil butil ftalat (BBP) (0,1 %)

                        Dibutil ftalat (DBP) (0,1 %)

                        Diizobutil ftalat (DIBP) (0,1 %)

                  Ograničenje za DEHP, BBP, DBP i DIBP primjenjuje se na medicinske proizvode, uključujući in vitro dijagnostičke medicinske proizvode, te na instrumente za praćenje i kontrolu, uključujući instrumente za praćenje i kontrolu u industriji, od 22. srpnja 2021.
            Ograničenje za DEHP, BBP, DBP i DIBP ne primjenjuje se na kabele i rezervne dijelove za popravak, ponovnu uporabu, ažuriranje funkcionalnosti ili povećanje kapaciteta električne i elektroničke opreme stavljene na tržište prije 22. srpnja 2019. te medicinskih proizvoda, uključujući in vitro dijagnostičke medicinske proizvode, i instrumenata za praćenje i kontrolu, uključujući instrumente za praćenje i kontrolu u industriji, stavljenih na tržište prije 22. srpnja 2021.
            Ograničenje za DEHP, BBP i DBP ne primjenjuje se na igračke koje već podliježu ograničenju za DEHP, BBP i DBP na temelju unosa 51. u Prilogu XVII. Uredbi (EZ) br. 1907/2006.”


title: Delegirana direktiva Komisije 2014/9/EU оd 18. listopada 2013. o izmjeni, u svrhe prilagodbe tehničkom napretku, Priloga IV. Direktivi 2011/65/EU Europskog parlamenta i Vijeća s obzirom na izuzeće za olovo i kadmij u metalnim spojevima koji tvore supravodljive magnetske krugove u MRI, SQUID, NMR (nuklearna magnetska rezonancija) ili FTMS (spektrometar masa uz Fourierovu transformaciju) detektorima  Tekst značajan za EGP

text:
               9.1.2014

               HR

               Službeni list Europske unije

               L 4/61

         DELEGIRANA DIREKTIVA KOMISIJE 2014/9/EU
   оd 18. listopada 2013.
   o izmjeni, u svrhe prilagodbe tehničkom napretku, Priloga IV. Direktivi 2011/65/EU Europskog parlamenta i Vijeća s obzirom na izuzeće za olovo i kadmij u metalnim spojevima koji tvore supravodljive magnetske krugove u MRI, SQUID, NMR (nuklearna magnetska rezonancija) ili FTMS (spektrometar masa uz Fourierovu transformaciju) detektorima
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (1), a posebno njezin članak 5. stavak 1. točku (a),
   budući da:

               (1)

               Direktiva 2011/65/EU zabranjuje uporabu olova i kadmija u električnoj i elektroničkoj opremi stavljenoj na tržište.

               (2)

               Postojeće izuzeće br. 12 odnosi se samo na MRI i SQUID detektore, međutim, potrebno je izuzeće i za industrijske primjene iz potkategorije 9.

               (3)

               Trenutno nije moguća zamjena ili uklanjanje olova i kadmija u MRI, SQUID, NMR i FTMS detektorima.

               (4)

               Potrebno je vrijeme za ispitivanje pouzdanosti i kvalifikaciju alternativnih rješenja.

               (5)

               Direktivu 2011/65/EU treba stoga na odgovarajući način izmijeniti,

         DONIJELA JE OVU DIREKTIVU:
   Članak 1.
   Prilog IV. Direktivi 2011/65/EU mijenja se kako je navedeno u Prilogu ovoj Direktivi.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do zadnjeg dana šestog mjeseca nakon stupanja na snagu. One Komisiji odmah dostavljaju tekst tih odredaba.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 18. listopada 2013.

            Za Komisiju

            Predsjednik

         José Manuel BARROSO

      (1)  SL L 174, 1.7.2011., str. 88.

      PRILOG
      U Prilogu IV. Direktivi 2011/65/EU točka 12. zamjenjuje se sljedećim:

                  „12.

                  Olovo i kadmij u metalnim spojevima koji tvore supravodljive magnetske krugove u MRI, SQUID, NMR (nuklearna magnetska rezonancija) ili FTMS (spektrometar masa uz Fourierovu transformaciju) detektorima. Ističe 30. lipnja 2021.”


title: Provedbena direktiva Komisije (EU) 2017/1920 оd 19. listopada 2017. o izmjeni Priloga IV. Direktivi Vijeća 2000/29/EZ u pogledu kretanja sjemena Solanum tuberosum L. podrijetlom iz Unije

text:
               20.10.2017

               HR

               Službeni list Europske unije

               L 271/34

         PROVEDBENA DIREKTIVA KOMISIJE (EU) 2017/1920
   оd 19. listopada 2017.
   o izmjeni Priloga IV. Direktivi Vijeća 2000/29/EZ u pogledu kretanja sjemena Solanum tuberosum L. podrijetlom iz Unije
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 14. stavak drugi točku (d),
   budući da:

               (1)

               Člankom 5. stavkom 1. Direktive 2000/29/EZ u vezi s točkom 18.3. odjeljka II. dijela A Priloga IV. toj direktivi predviđeni su posebni zahtjevi u pogledu kretanja vriježastog bilja i gomoljika Solanum L. ili njihovih križanaca, namijenjenih za sadnju, osim onih gomolja Solanum tuberosum L. koji su navedeni u točkama 18.1., 18.1.1. ili 18.2. odjeljka II. dijela A Priloga IV. toj direktivi, i osim materijala za održavanje kulture koji se čuva u bankama gena ili zbirkama genetskih zaliha.

               (2)

               Određene države članice zatražile su podrobnije zahtjeve za kretanje sjemena Solanum tuberosum L., koje se često naziva i „pravo sjeme krumpira”, podrijetlom iz Unije (dalje u tekstu: „navedeno sjeme”). Tim zahtjevima trebala bi se osigurati fitosanitarna zaštita područja Unije od štetnih organizama kojima navedeno sjeme može biti domaćin.

               (3)

               Sjeme koje pripada vriježastom bilju i gomoljikama Solanum L. ili njihovim križancima, namijenjenima za sadnju, koje se čuva u bankama gena ili zbirkama genetskih zaliha, ne bi trebalo smatrati navedenim sjemenom jer je namijenjeno za istraživanje i očuvanje.

               (4)

               Budući da najveći fitosanitarni rizik za navedeno sjeme predstavljaju organizmi Synchytrium endobioticum (Schilbersky) Percival, Clavibacter michiganensis ssp. sepedonicus (Spieckermann i Kotthoff) Davis et al., Ralstonia solanacearum (Smith) Yabuuchi et al. i viroid vretenastoga gomolja krumpira te uzimajući u obzir analizu rizika od štetnih organizama koju je 2015. provelo Nizozemsko tijelo za sigurnost hrane i proizvoda široke potrošnje (2), primjereno je propisati da bi navedeno sjeme trebalo potjecati iz područja za koja je potvrđeno da su slobodna od tih organizama ili da bi se na navedeno sjeme i njegova mjesta proizvodnje trebali primjenjivati posebni zahtjevi.

               (5)

               Mjere predviđene ovom Direktivom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU DIREKTIVU:
   Članak 1.
   Prilog IV. Direktivi 2000/29/EZ mijenja se u skladu s Prilogom ovoj Direktivi.
   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 31. ožujka 2018. One Komisiji odmah dostavljaju tekst tih odredaba.
   One primjenjuju te odredbe od 1. travnja 2018.
   Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu trećeg dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 19. listopada 2017.

            Za Komisiju

            Predsjednik

         Jean-Claude JUNCKER

      (1)  SL L 169, 10.7.2000., str. 1.

      (2)  „PRA EU internal movement of True Potato Seeds of official varieties”, NVWA, lipanj 2015.

      PRILOG
      Odjeljak II. dijela A Priloga IV. Direktivi 2000/29/EZ mijenja se kako slijedi:

                  1.

                  Točka 18.3. zamjenjuje se sljedećim:

                                          „18.3.

                                          Vriježasto bilje i gomoljike Solanum L. ili njihovi križanci, namijenjeni za sadnju, osim onih gomolja Solanum tuberosum L. koji su navedeni u točkama 18.1., 18.1.1. ili 18.2., osim materijala za održavanje kulture koji se čuva u bankama gena ili zbirkama genetskih zaliha i osim sjemena Solanum tuberosum L. iz točke 18.3.1.

                                          (a)

                                          Bilje se mora držati u karantenskim uvjetima, a karantenskim se testiranjem mora utvrditi da nije zaraženo nikakvim štetnim organizmima;

                                          (b)

                                          Karantensko testiranje iz točke (a):

                                                      (aa)

                                                      mora nadzirati službena organizacija za zaštitu bilja predmetne države članice i mora ga obavljati stručno osposobljeno osoblje te organizacije ili bilo kojeg službeno odobrenog tijela;

                                                      (bb)

                                                      mora se obaviti na mjestu koje je opremljeno odgovarajućim objektima koji mogu zadržati štetne organizme i držati materijal, uključujući biljke indikatore, tako da se otkloni sav rizik od širenja štetnih organizama;

                                                      (cc)

                                                      mora se obaviti na svakoj jedinici materijala:

                                                                  —

                                                                  vizualnim pregledom koji se provodi u pravilnim razmacima tijekom barem jednog cijelog ciklusa vegetacije i kojim se traže simptomi izazvani štetnim organizmima, uzimajući u obzir vrstu materijala i njegov stadij razvoja tijekom programa testiranja,

                                                                  —

                                                                  testiranjem, u skladu s odgovarajućim metodama koje će se dostaviti Odboru iz članka 18.:

                                                                  —

                                                                  za sve oblike krumpira, barem na sljedeće:

                                                                              —

                                                                              andski latentni virus krumpira,

                                                                              —

                                                                                arracacha virus B soj oca,

                                                                              —

                                                                              virus crne prstenaste pjegavosti krumpira,

                                                                              —

                                                                              viroid vretenastoga gomolja krumpira,

                                                                              —

                                                                              T virus krumpira,

                                                                              —

                                                                              andski virus mrljavosti krumpira,

                                                                              —

                                                                              uobičajene viruse krumpira A, M, S, V, X i Y (uključujući Yo, Yn i Yc) i virus uvijenosti lista krumpira,

                                                                              —

                                                                                Clavibacter michiganensis ssp. sepedonicus (Spieckermann i Kotthoff) Davis et al.,

                                                                              —

                                                                                Ralstonia solanacearum (Smith) Yabuuchi et al.,

                                                                  —

                                                                  za sjeme Solanum tuberosum L., osim onoga koje je navedeno u točki 18.3.1., barem na prethodno navedene viruse i viroid;

                                                      (dd)

                                                      primjerenim testiranjem na sve druge simptome koji se primijete vizualnim pregledom kako bi se identificirali štetni organizmi koji su izazvali te simptome;

                                          (c)

                                          Sav materijal za koji se testiranjem iz točke (b) utvrdi da je zaražen štetnim organizmima navedenima u točki (b) mora se odmah uništiti ili podvrgnuti postupcima kojima se eliminiraju ti štetni organizmi;

                                          (d)

                                          Svaka organizacija ili istraživačko tijelo koje posjeduje takav materijal mora obavijestiti državnu službu za zaštitu bilja u svojoj državi članici o materijalu koji posjeduje.”

                  2.

                  Iza točke 18.3. umeće se sljedeća točka 18.3.1.:

                                          „18.3.1.

                                          Sjeme Solanum tuberosum L., osim onoga koje je navedeno u točki 18.4.

                              Službena potvrda:
                              da sjeme potječe od biljaka koje su, ako je primjenjivo, u skladu sa zahtjevima iz točaka 18.1., 18.1.1., 18.2. i 18.3.;
                              i

                                          (a)

                                          da sjeme potječe iz područja za koja je potvrđeno da su slobodna od organizama Synchytrium endobioticum (Schilbersky) Percival, Clavibacter michiganensis ssp. sepedonicus (Spieckermann i Kotthoff) Davis et al., Ralstonia
                                             solanacearum (Smith) Yabuuchi et al. i viroida vretenastoga gomolja krumpira;
                                          ili

                                          (b)

                                          da je sjeme u skladu sa svim sljedećim zahtjevima:

                                                      i.

                                                      proizvedeno je na mjestu na kojemu od početka zadnjeg vegetacijskog ciklusa nisu uočeni simptomi bolesti koje uzrokuju štetni organizmi iz točke (a);

                                                      ii.

                                                      proizvedeno je na mjestu na kojemu su poduzete sve sljedeće mjere:

                                                                  1.

                                                                  odvajanje mjesta proizvodnje od drugih biljaka iz porodice Solanaceae i drugih biljaka domaćina za viroid vretenastoga gomolja krumpira;

                                                                  2.

                                                                  sprečavanje kontakta s osobljem i predmetima, kao što su alati, strojevi, vozila, spremnici i ambalaža, s drugih mjesta na kojima se proizvode biljke iz porodice Solanaceae i druge biljke domaćini za viroid vretenastoga gomolja krumpira ili poduzimanje primjerenih higijenskih mjera za osoblje ili predmete s drugih mjesta na kojima se proizvode biljke iz porodice Solanaceae i druge biljke domaćini za viroid vretenastoga gomolja krumpira kako bi se spriječila zaraza;

                                                                  3.

                                                                  upotreba isključivo vode slobodne od svih štetnih organizama iz ove točke.”


title: Delegirana direktiva Komisije (EU) 2015/573 оd 30. siječnja 2015. o izmjeni, u svrhu prilagodbe tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za olovo u senzorima od polivinil-klorida u in vitro dijagnostičkim medicinskim proizvodima  Tekst značajan za EGP

text:
               10.4.2015

               HR

               Službeni list Europske unije

               L 94/4

         DELEGIRANA DIREKTIVA KOMISIJE (EU) 2015/573
   оd 30. siječnja 2015.
   o izmjeni, u svrhu prilagodbe tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za olovo u senzorima od polivinil-klorida u in vitro dijagnostičkim medicinskim proizvodima
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (1), a osobito njezin članak 5. stavak 1. točku (a),
   budući da:

               (1)

               Direktivom 2011/65/EU zabranjuje se uporaba olova u električnoj i elektroničkoj opremi stavljenoj na tržište.

               (2)

               Analizatori krvi, tjelesnih tekućina i plinova ključni su analitički instrument diljem EU-a i u globalnom sektoru zdravstva. Olovo je nužno kao stabilizator za preradu PVC-a za kartice senzora. Iako je istraživanje zamjenskih tvari u tijeku, prikladna alternativa još nije dostupna. Performanse ispitanih alternativa olovu u PVC-u i samom PVC-u ne odgovaraju specifičnim tehničkim preduvjetima.

               (3)

               U okviru tih primjena tehnički je neizvediva zamjena olova u karticama senzora od PVC-a za in vitro dijagnostičke medicinske proizvode za analizu krvi, tjelesnih tekućina i plinova, kao i uklanjanje olova zamjenom PVC-a.

               (4)

               Uporabu olova u senzorima od PVC-a za analizu krvi, tjelesnih tekućina i plinova koji se upotrebljavaju u in vitro dijagnostičkim medicinskim proizvodima stoga treba izuzeti do 31. prosinca 2018. S obzirom na inovacijske cikluse medicinskih proizvoda, ovo je relativno kratko prijelazno razdoblje koje ne bi trebalo imati negativne učinke na inovacije.

               (5)

               Direktivu 2011/65/EU treba stoga na odgovarajući način izmijeniti,

         DONIJELA JE OVU DIREKTIVU:
   Članak 1.
   Prilog IV. Direktivi 2011/65/EU mijenja se kako je utvrđeno u Prilogu ovoj Direktivi.
   Članak 2.
   1.   Države članice donose zakone, propise i druge administrativne odredbe potrebne za usklađivanje s ovom Direktivom najkasnije do zadnjeg dana devetog mjeseca nakon stupanja na snagu. One Komisiji odmah dostavljaju tekst tih odredaba.
   Kada države članice donose ove odredbe, te odredbe prilikom njihove službene objave sadržavaju upućivanje na ovu Direktivu ili se uz njih navodi takvo upućivanje. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 30. siječnja 2015.

            Za Komisiju

            Predsjednik

         Jean-Claude JUNCKER

      (1)  SL L 174, 1.7.2011., str. 88.

      PRILOG
      U Prilogu IV. Direktivi 2011/65/EU dodaje se sljedeća točka 41.:

                     „41.

                     Olovo kao termički stabilizator u polivinil-kloridu (PVC) koji se upotrebljava kao osnovni materijal u amperometrijskim, potenciometrijskim i konduktometrijskim elektrokemijskim senzorima koji se upotrebljavaju u in vitro dijagnostičkim medicinskim proizvodima za analizu krvi i drugih tjelesnih tekućina i plinova.
                     Istječe 31. prosinca 2018.”


title: Delegirana direktiva Komisije (EU) 2016/1029 оd 19. travnja 2016. o izmjeni, u svrhu prilagodbe tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za anode od kadmija u Herschovim ćelijama za određene senzore za kisik koji se upotrebljavaju u instrumentima za praćenje i kontrolu u industriji (Tekst značajan za EGP)

text:
               25.6.2016

               HR

               Službeni list Europske unije

               L 168/15

         DELEGIRANA DIREKTIVA KOMISIJE (EU) 2016/1029
   оd 19. travnja 2016.
   o izmjeni, u svrhu prilagodbe tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za anode od kadmija u Herschovim ćelijama za određene senzore za kisik koji se upotrebljavaju u instrumentima za praćenje i kontrolu u industriji
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (1), a osobito njezin članak 5. stavak 1. točku (a),
   budući da:

               (1)

               Direktivom 2011/65/EU zabranjuje se uporaba kadmija u električnoj i elektroničkoj opremi stavljenoj na tržište. Kadmij se nalazi u anodama Herschovih ćelija koje se upotrebljavaju u specijaliziranim visokoosjetljivim senzorima za kisik. Sve dostupne zamjenske tehnologije ne osiguravaju jednaku osjetljivost, pouzdanost i preciznost pri mjerenju vrlo niskih koncentracija kisika kao senzori s Herschovim ćelijama.

               (2)

               Nije osigurana pouzdana zamjena za Herschove ćelije s kadmijem za senzore za kisik u instrumentima za praćenje i kontrolu u industriji kada je potrebna osjetljivost veća od 10 ppm. Stoga bi iz zabrane trebalo izuzeti anode od kadmija u Herschovim ćelijama za senzore za kisik koji se upotrebljavaju u instrumentima za praćenje i kontrolu u industriji kada je potrebna osjetljivost veća od 10 ppm.

               (3)

               Kako trenutačno nema dovoljno pouzdanih zamjena bez kadmija za tu namjenu i kako je sedam godina relativno kratko prijelazno razdoblje za instrumente za praćenje i kontrolu u industriji koje ne bi trebalo negativno utjecati na inovacije, u skladu s člankom 5. stavkom 2. Direktive 2011/65/EU trebalo bi odrediti odgovarajuće razdoblje valjanosti izuzeća.

               (4)

               Direktivu 2011/65/EU trebalo bi stoga na odgovarajući način izmijeniti,

         DONIJELA JE OVU DIREKTIVU:
   Članak 1.
   Prilog IV. Direktivi 2011/65/EU mijenja se kako je utvrđeno u Prilogu ovoj Direktivi.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 30. travnja 2017. One Komisiji odmah dostavljaju tekst tih odredaba.
   Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 19. travnja 2016.

            Za Komisiju

            Predsjednik

         Jean-Claude JUNCKER

      (1)  SL L 174, 1.7.2011., str. 88.

      PRILOG
      U Prilogu IV. Direktivi 2011/65/EU dodaje se sljedeća točka 43.:

                     „43.

                     Anode od kadmija u Herschovim ćelijama za senzore za kisik koji se upotrebljavaju u instrumentima za praćenje i kontrolu u industriji kada je potrebna osjetljivost veća od 10 ppm.
                     Istječe 15. srpnja 2023.”


title: Delegirana direktiva Komisije (EU) 2017/1011 оd 15. ožujka 2017. o izmjeni, u svrhu prilagodbe tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za olovo u bijelom staklu za optičke primjene (Tekst značajan za EGP. )

text:
               16.6.2017

               HR

               Službeni list Europske unije

               L 153/25

         DELEGIRANA DIREKTIVA KOMISIJE (EU) 2017/1011
   оd 15. ožujka 2017.
   o izmjeni, u svrhu prilagodbe tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za olovo u bijelom staklu za optičke primjene
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (1), a osobito njezin članak 5. stavak 1. točku (a),
   budući da:

               (1)

               Direktivom 2011/65/EU zabranjuje se uporaba olova u električnoj i elektroničkoj opremi stavljenoj na tržište.

               (2)

               Stakla koja sadržavaju olovo upotrebljavaju se zbog jedinstvenih kombinacija svojstava i značajki kao što su svojstvo propusnosti svjetlosti, optička disperzija, toplinska vodljivost, dvostruka refrakcija i ostalo.

               (3)

               Alternativne izvedbe optičkih stakala koja ne sadržavaju olovo postoje u obliku stakala koja ne sadržavaju olovo, plastičnih leća i opreme alternativne izvedbe. Međutim, ta zamjenska rješenja ne omogućuju niz svojstava i njihovih kombinacija usporedivih sa staklima koja sadržavaju olovo.

               (4)

               U slučajevima kad se pronalaženje zamjenskih proizvoda pokazalo relativno jednostavnim, do zamjene je već došlo te se upotrebljavaju zamjenski proizvodi. Zamjenska rješenja za preostale primjene još nisu dostupna. Stoga cjelokupna zamjena za raspon primjene u punom opsegu još nije moguća. Olovo u bijelom staklu za optičke primjene stoga treba izuzeti do 21. srpnja 2021. za kategorije od 1. do 7. i kategoriju 10. S obzirom na inovacijske cikluse te vrste optičkih primjena, razdoblje trajanja ovog izuzeća ne bi trebalo negativno utjecati na inovacije.

               (5)

               Direktivu 2011/65/EU trebalo bi stoga na odgovarajući način izmijeniti,

         DONIJELA JE OVU DIREKTIVU:
   Članak 1.
   Prilog III. Direktivi 2011/65/EU mijenja se kako je utvrđeno u Prilogu ovoj Direktivi.
   Članak 2.
   1.   Države članice najkasnije do 6. srpnja 2018. donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba.
   One te odredbe primjenjuju od 6. srpnja 2018.
   Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 15. ožujka 2017.

            Za Komisiju

            Predsjednik

         Jean-Claude JUNCKER

      (1)  SL L 174, 1.7.2011., str. 88.

      PRILOG
      U Prilogu III. Direktivi 2011/65/EU točka 13(a) zamjenjuje se sljedećim:

                     „13(a)

                     Olovo u bijelom staklu za optičke primjene

                     Primjenjuje se na sve kategorije; istječe:

                                 —

                                 21. srpnja 2023. za medicinske proizvode za dijagnostiku in vitro iz kategorije 8.,

                                 —

                                 21. srpnja 2024. za instrumente za praćenje i kontrolu u industriji iz kategorije 9. te za kategoriju 11.,

                                 —

                                 21. srpnja 2021. za sve ostale kategorije i potkategorije”


title: Delegirana direktiva Komisije (EU) 2017/1009 оd 13. ožujka 2017. o izmjeni, za potrebe prilagodbe tehničkom napretku, Priloga III. Direktive 2011/65/EU Europskog parlamenta i Vijeća u pogledu izuzeća za kadmij i olovo u filtarskom staklu i staklu korištenom za standarde reflektance (Tekst značajan za EGP. )

text:
               16.6.2017

               HR

               Službeni list Europske unije

               L 153/21

         DELEGIRANA DIREKTIVA KOMISIJE (EU) 2017/1009
   оd 13. ožujka 2017.
   o izmjeni, za potrebe prilagodbe tehničkom napretku, Priloga III. Direktive 2011/65/EU Europskog parlamenta i Vijeća u pogledu izuzeća za kadmij i olovo u filtarskom staklu i staklu korištenom za standarde reflektance
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (1), a osobito njezin članak 5. stavak 1. točku (a),
   budući da:

               (1)

               Direktivom 2011/65/EU zabranjuje se uporaba olova i kadmija u električnoj i elektroničkoj opremi stavljenoj na tržište.

               (2)

               Optičko filtarsko staklo koje sadržava kadmij ili olovo upotrebljava se u velikom broju optičkih primjena za mnoge vrste električne i elektroničke opreme. I kadmij i olovo upotrebljavaju se zbog jedinstvenih optičkih svojstava koje njihova uporaba omogućuje, kao što su „oštra granična crta između svjetla i tame” u vidljivom spektru na koju ne utječe kut gledanja.

               (3)

               Iako postoje razne zamjenske mogućnosti, zamjenskim rješenjima ne osigurava se dovoljan učinak granične crte za sve primjene. U nekoliko slučajeva u kojima je navedeno da je učinak zamjenskih rješenja u tom pogledu dovoljan, upotrijebljeni materijali preosjetljivi su na okolišne uvjete rada te stoga nisu dovoljno pouzdani.

               (4)

               U tom smislu, zamjenska rješenja još nisu dostupna za brojne primjene za koje je pronalaženje zamjenskih rješenja složeno i dugotrajno, stoga je petogodišnje razdoblje trajanja opravdano za kategorije od 1. do 7. i kategoriju 10.

               (5)

               Određene vrste optičkoga filtarskog stakla koje sadržavaju kadmij i/ili olovo stoga bi trebalo izuzeti do 21. srpnja 2021. za kategorije od 1. do 7. i kategoriju 10. S obzirom na inovacijske cikluse dotične električne i elektroničke opreme, razdoblje trajanja ovog izuzeća ne bi trebalo negativno utjecati na inovacije.

               (6)

               Direktivu 2011/65/EU trebalo bi stoga na odgovarajući način izmijeniti,

         DONIJELA JE OVU DIREKTIVU:
   Članak 1.
   Prilog III. Direktivi 2011/65/EU mijenja se kako je utvrđeno u Prilogu ovoj Direktivi.
   Članak 2.
   1.   Države članice najkasnije do 6. srpnja 2018. donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba.
   One te odredbe primjenjuju od 6. srpnja 2018.
   Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 13. ožujka 2017.

            Za Komisiju

            Predsjednik

         Jean-Claude JUNCKER

      (1)  SL L 174, 1.7.2011., str. 88.

      PRILOG
      U Prilogu III. Direktivi 2011/65/EU točka 13(b) zamjenjuje se sljedećim:

                     „13(b)

                     Kadmij i olovo u filtarskom staklu i staklu korištenom za standarde reflektance

                     Primjenjuje se na kategorije 8., 9. i 11.; istječe:

                                 —

                                 21. srpnja 2023. za medicinske proizvode za dijagnostiku in vitro iz kategorije 8.,

                                 —

                                 21. srpnja 2024. za instrumente za praćenje i kontrolu u industriji iz kategorije 9. te za kategoriju 11.,

                                 —

                                 21. srpnja 2021. za ostale potkategorije kategorija 8. i 9.

                     13(b)-(I)

                     Olovo u vrstama ionski bojanoga optičkog filtarskog stakla

                     Primjenjuje se na kategorije od 1. do 7. i na kategoriju 10.; istječe 21. srpnja 2021. za kategorije od 1. do 7. i kategoriju 10.”

                     13(b)-(II)

                     Kadmij u vrstama koloidnim metalom bojanoga optičkog filtarskog stakla; isključujući primjene iz točke 39 ovog Priloga

                     13(b)-(III)

                     Kadmij i olovo u caklovinama korištenima za standarde reflektance


title: Provedbena direktiva Komisije 2012/31/EU od 25. listopada 2012. o izmjeni Priloga IV. Direktivi Vijeća 2006/88/EZ s obzirom na popis vrsta riba prijemljivih na virusnu hemoragijsku septikemiju i brisanje unosa za epizootski ulcerativni sindrom  Tekst značajan za EGP

text:
               03/Sv. 62

               HR

               Službeni list Europske unije

               240

         32012L0031

               L 297/26

               SLUŽBENI LIST EUROPSKE UNIJE

         PROVEDBENA DIREKTIVA KOMISIJE 2012/31/EU
   od 25. listopada 2012.
   o izmjeni Priloga IV. Direktivi Vijeća 2006/88/EZ s obzirom na popis vrsta riba prijemljivih na virusnu hemoragijsku septikemiju i brisanje unosa za epizootski ulcerativni sindrom
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i kontroli određenih bolesti akvatičnih životinja (1), a posebno njezin članak 61. stavak 2.,
   budući da:

               (1)

               Direktiva 2006/88/EZ, između ostalog, predviđa određena pravila u vezi sa zdravljem životinja koja se primjenjuju na životinje akvakulture i njihove proizvode, uključujući i posebne odredbe za egzotične i neegzotične bolesti, iz dijela II. Priloga IV. navedenoj Direktivi, te vrste prijemljive na njih.

               (2)

               Epizootski ulcerativni sindrom (EUS) uključen je na popis egzotičnih bolesti iz dijela II. Priloga IV. Direktivi 2006/88/EZ.

               (3)

               Dio I. Priloga IV. Direktivi 2006/88/EZ donosi kriterije za uvrštenje bolesti na popis egzotičnih i neegzotičnih bolesti iz dijela II. navedenog Priloga. U skladu s navedenim kriterijima, egzotične bolesti mogu imati značajan gospodarski utjecaj ako se unesu u Uniju, bilo s gubicima u proizvodnji akvakulture Unije ili ograničavanjem mogućnosti za promet životinjama akvakulture i njihovim proizvodima. Također mogu imati negativne učinke na okoliš i na divlje populacije vrsta akvatičnih životinja, koje su vrijedne zaštite od strane zakona Unije ili međunarodnih propisa.

               (4)

               Komisija za zdravlje i dobrobit životinja Europske agencije za sigurnost hrane (EFSA) je 15. rujna 2011. usvojila znanstveno mišljenje o epizootskom ulcerativnom sindromu (2) (mišljenje EFSA-e). U tom mišljenju EFSA navodi da se utjecaj EUS-a na proizvodnju akvakulture u Uniji kreće od neznatnog do niskog utjecaja.

               (5)

               Osim toga, mišljenje EFSA-e navodi kako je vjerojatno EUS već više puta ušao u Uniju kroz uvoz ukrasnih riba iz trećih zemalja, te da su takve ribe možda puštene u vode Unije. S obzirom na te okolnosti i činjenicu da izbijanje bolesti EUS-a u Uniji nije prijavljeno, nema dokaza da bi EUS mogao imati negativan utjecaj na okoliš.

               (6)

               Prema nalazima EFSA-e i dostupnim znanstvenim dokazima, EUS više ne ispunjava kriterije iz dijela I. Priloga IV. Direktivi 2006/88/EZ za uvrštenje na popis iz dijela II. navedenog Priloga.

               (7)

               Stoga je primjereno da se unos za epizootski ulcerativni sindrom briše s popisa egzotičnih bolesti iz dijela II. Priloga IV. Direktivi 2006/88/EZ.

               (8)

               Osim toga, dio II. Priloga IV. Direktivi 2006/88/EZ sadrži popis vrsta za koje se smatra da su prijemljive na virusnu hemoragijsku septikemiju.

               (9)

               Vrsta Paralichthys olivaceus prijemljiva je na neegzotičnu bolest riba virusnu hemoragijsku septikemiju. Kliničko izbijanje bolesti potvrđeno je u određenim regijama Azije.

               (10)

               Stoga je primjereno da se vrsta Paralichthys olivaceus uključi u popis vrsta prijemljivih na virusnu hemoragijsku septikemiju u dijelu II. Priloga IV. Direktivi 2006/88/EZ.

               (11)

               Prilog IV. Direktivi 2006/88/EZ stoga treba izmijeniti.

               (12)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU DIREKTIVU:
   Članak 1.
   Prilog IV. Direktivi 2006/88/EZ mijenja se u skladu s Prilogom ovoj Direktivi.
   Članak 2.
   1.   Države članice najkasnije do 1. siječnja 2013. donose i objavljuju zakone i druge propise potrebne za usklađivanje s ovom Direktivom. Države članice Komisiji dostavljaju tekstove tih odredaba.
   2.   Navedeni propisi primjenjuju se od 1. siječnja 2013.
   3.   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   4.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 25. listopada 2012.

            Za Komisiju

            Predsjednik

         José Manuel BARROSO

      (1)  SL L 328, 24.11.2006., str. 14.

      (2)  EFSA Journal 2011; 9(10):2387.
   PRILOG
   Dio II. Priloga IV. Direktivi 2006/88/EZ zamjenjuje se sljedećim:

      „DIO II.

         Bolesti s popisa

                  Egzotične bolesti

                  Bolest

                  Prijemljive vrste

                  Ribe

                  Epizootska hematopoetska nekroza

                  Kalifornijska pastrva (Oncorhynchus mykiss) i grgeč (Perca fluviatilis)

                  Mekušci

                  Infekcija s Bonamia exitiosa

                  Australska kamenica (Ostrea angasi) i čileanska kamenica (O. chilensis)

                  Infekcija s Perkinsus Marinus

                  Japanska kamenica (Crassostrea gigas) i američka kamenica (C. virginica)

                  Infekcija s Microcytos mackini

                  Japanska kamenica (Crassostrea gigas), američka kamenica (C. virginica), tihooceanska kamenica (Ostrea conchaphila) i europska kamenica (O. edulis)

                  Rakovi

                  Taurski sindrom rakova

                  Kozice (Penaeus setiferus, P. stylirostris i P. vannamei)

                  Bolest žute glave rakova

                  Kozice (Penaeus aztecus, P. duorarum, P. japonicus, P. monodon, P. setiferus, P. stylirostris i P. vannamei)

                  Neegzotične bolesti

                  Bolesti

                  Prijemljive vrste

                  Ribe

                  Virusna hemoragijska septikemija (VHS)

                  Haringe (Clupea spp.), Bjelica (Coregonus sp.), Štuka (Esox lucius), Bakalar (Gadus aeglefinus), Pacifički bakalar (G. macrocephalus), Atlantski bakalar (G. morhua), pacifički lososi (Oncorhynchus spp.) kalifornijska pastrva (O. mykiss), rocling (Onos mustelus), Morska pastrva (Salmo trutta), Veliki romb (Scophthalmus maximus), Papalina (Sprattus sprattus), Lipljan (Thymallus thymallus) i (Paralichthys olivaceus)

                  Zarazna hematopoetska nekroza (IHN)

                  Vrste lososa (Oncorhynchus keta, O. kisutch, O. masou, O. nerka, O. rhodurus i Oncorhynchus tshawytscha), kalifornijske pastrve (O. mykiss) i Atlantski losos (Salmo salar)

                  Bolest Koi herpes viroza (KHV)

                  Obični šaran i Koi šaran (Cyprinus carpio)

                  Zarazna anemija lososa (ISA)

                  Kalifornijske pastrve (Oncorhynchus mykiss), Atlantski losos (Salmo salar) i morska pastrva (Salmo trutta)

                  Mekušci

                  Infekcija s Marteilia refringens

                  Australska kamenica (O. angasi,), čileanska kamenica (O. chilensis), europska kamenica (O. edulis), argentinska kamenica (O. puelchana), obična dagnja (Mytilus edulis) i Mediteranska dagnja (M. galloprovincialis)

                  Infekcija s Bonamia ostreae

                  Australska kamenica (Ostrea angasi), čileanska kamenica (O. chilensis), tihooceanska kamenica (O. conchaphila), azijska kamenica (O. denselammellosa), europska kamenica (O. edulis), i argentinska kamenica (O. puelchana).

                  Rakovi

                  Bolest bijelih pjega rakova

                  Svi rakovi deseteronošci (red Decapoda)”


title: Provedbena direktiva Komisije 2012/1/EU od 6. siječnja 2012. o izmjeni Priloga I. Direktivi Vijeća 66/402/EEZ u pogledu uvjeta koje mora ispuniti usjev Oryza sativa  Tekst značajan za EGP

text:
               03/Sv. 60

               HR

               Službeni list Europske unije

               299

         32012L0001

               L 004/8

               SLUŽBENI LIST EUROPSKE UNIJE

         PROVEDBENA DIREKTIVA KOMISIJE 2012/1/EU
   od 6. siječnja 2012.
   o izmjeni Priloga I. Direktivi Vijeća 66/402/EEZ u pogledu uvjeta koje mora ispuniti usjev Oryza sativa
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 66/402/EEZ od 14. lipnja 1966. o stavljanju na tržište sjemena žitarica (1), a posebno njezin članak 21.a,
   budući da:

               (1)

               Nedavne informacije i studije iz država članica su pokazale potrebu za uvođenjem praga za prisutnost biljaka zaraženih Fusarium fujikuroi na poljima na kojima se proizvodi sjeme Oryza sativa jer Fusarium fujikuroi uzrokuje štetu riži i nije osjetljiv na učinkovito tretiranje dostupnim sredstvima za zaštitu bilja. Te studije također pokazuju potrebu za smanjenjem prisutnosti divljih biljaka ili biljaka s crvenim zrnom na poljima na kojima se proizvodi sjeme Oryza sativa, jer prema sadašnjem pragu prinos i kakvoća rižinog sjemena se znatno smanjuju.

               (2)

               S tim bi ciljem trebalo uvesti prag za prisutnost biljaka zaraženih Fusarium fujikuroi na poljima na kojima se proizvodi sjeme Oryza sativa, a prag za prisutnost divljih biljaka ili biljaka s crvenim zrnom na poljima na kojima se proizvodi sjeme Oryza sativa treba se smanjiti za proizvodnju kategorije certificiranog sjemena. Ti bi se pragovi trebali odrediti na temelju studija koje provode države članice.

               (3)

               Direktivu 66/402/EEZ treba stoga na odgovarajući način izmijeniti.

               (4)

               Mjere predviđene ovom Direktivom u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,

         DONIJELA JE OVU ODLUKU:
   Članak 1.
   Izmjene Direktive 66/402/EEZ
   U Prilogu I. Direktivi 66/402/EEZ, točka 3.A. zamjenjuje se sljedećim:

               „A.

               Oryza sativa:
               Broj biljaka koje su prepoznatljive kao one koje su očito zaražene Fusarium fujikuroi ne smije prelaziti:

                           —

                           2 na 200 m2 za proizvodnju osnovnog sjemena,

                           —

                           4 na 200 m2 za proizvodnju certificiranog sjemena prve generacije,

                           —

                           8 na 200 m2 za proizvodnju certificiranog sjemena druge generacije.

                     Broj biljaka koje su prepoznatljive kao one koje su očito divlje biljke ili biljke s crvenim zrnom ne smije prelaziti:

                           —

                           0 za proizvodnju osnovnog sjemena,

                           —

                           1 na 100 m2 za proizvodnju certificiranog sjemena prve i druge generacije,”

         Članak 2.
   Prenošenje
   1.   Države članice donose zakone i druge propise potrebne za usklađivanje s ovom Direktivom najkasnije do 31. svibnja 2012. One Komisiji odmah dostavljaju tekst navedenih odredaba i korelacijsku tablicu između tih odredaba i ove Direktive.
   Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice dostavljaju Komisiji tekst glavnih odredaba nacionalnog zakonodavstva koje donesu u području na koje se odnosi ova Direktiva.
   Članak 3.
   Stupanje na snagu
   Ova Uredba stupa na snagu sedmog dana od dana objave u Službenom listu Europske unije.
   Članak 4.
   Primatelji
   Ova je Direktiva upućena državama članicama.

      Sastavljeno u Bruxellesu 6. siječnja 2012.

            Za Komisiju

            Predsjednik

         José Manuel BARROSO

      (1)  SL L 125, 11.7.1966., str. 2309/66.


title: Delegirana direktiva Komisije 2014/3/EU оd 18. listopada 2013. o izmjeni, za potrebe prilagođivanja tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za olovni acetat za uporabu kao marker u stereotaktičkim okvirima za glavu pri uporabi sustava za CT (računalnu tomografiju) i MRI te u sustavima za pozicioniranje u opremi za terapiju gama snopom i česticama  Tekst značajan za EGP

text:
               9.1.2014

               HR

               Službeni list Europske unije

               L 4/49

         DELEGIRANA DIREKTIVA KOMISIJE 2014/3/EU
   оd 18. listopada 2013.
   o izmjeni, za potrebe prilagođivanja tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za olovni acetat za uporabu kao marker u stereotaktičkim okvirima za glavu pri uporabi sustava za CT (računalnu tomografiju) i MRI te u sustavima za pozicioniranje u opremi za terapiju gama snopom i česticama
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe opasnih tvari u električnoj i elektroničkoj opremi (1), a posebno njezin članak 5. stavak 1. točka (a),
   budući da:

               (1)

               Direktiva 2011/65/EU zabranjuje uporabu olova u električnoj i elektroničkoj opremi stavljenoj na tržište.

               (2)

               Olovni acetat idealna je tvar za uporabu kao marker unutar okvira za glavu za pozicioniranje pri postupcima radioterapije i uklanjanja tumora s pomoću gama zraka.

               (3)

               Zamjena ili eliminacija olova u navedenoj primjeni nije znanstveno i tehnički izvediva i nije izgledno da će izvediva zamjena biti dostupna u skoroj budućnosti.

               (4)

               Direktivu 2011/65/EU treba stoga na odgovarajući način izmijeniti,

         DONIJELA JE OVU DIREKTIVU:
   Članak 1.
   Prilog IV. Direktivi 2011/65/EU mijenja se kako je navedeno u Prilogu ovoj Direktivi.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do zadnjeg dana šestog mjeseca nakon stupanja na snagu. One Komisiji odmah dostavljaju tekst tih odredaba.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 18. listopada 2013.

            Za Komisiju

            Predsjednik

         José Manuel BARROSO

      (1)  SL L 174, 1.7.2011., str. 88.

      PRILOG
      Prilogu IV. Direktivi 2011/65/EU dodaje se točka 22. kako slijedi:

                  „22.

                  Olovni acetat za uporabu kao marker u stereotaktičkim okvirima za glavu pri uporabi sustava za CT i MRI te u sustavima za pozicioniranje u opremi za terapiju gama snopom i česticama. Istječe 30. lipnja 2021.”


title: Provedbena direktiva Komisije (EU) 2015/1955 оd 29. listopada 2015. o izmjeni priloga I. i II. Direktivi Vijeća 66/402/EEZ o stavljanju na tržište sjemena žitarica (Tekst značajan za EGP)

text:
               30.10.2015

               HR

               Službeni list Europske unije

               L 284/142

         PROVEDBENA DIREKTIVA KOMISIJE (EU) 2015/1955
   оd 29. listopada 2015.
   o izmjeni priloga I. i II. Direktivi Vijeća 66/402/EEZ o stavljanju na tržište sjemena žitarica
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 66/402/EEZ od 14. lipnja 1966. o stavljanju na tržište sjemena žitarica (1), a posebno njezin članak 21.b,
   budući da:

               (1)

               Posljednjih se godina sve veći broj hibridnih sorata ječma proizveden tehnikom citoplazmatske muške sterilnosti navodi u zajedničkom katalogu sorata poljoprivrednih biljnih vrsta u skladu s člankom 17. Direktive Vijeća 2002/53/EZ (2).

               (2)

               Citoplazmatska muška sterilnost (CMS) prihvaćena je u svijetu kao tehnika razmnožavanja za proizvodnju hibridne sorte ječma. Ona sadržava genetski sustav koji se prirodno pojavljuje u citoplazmi biljaka. Taj se genetski sustav u biljke može unijeti križanjem. Na temelju te tehnike moguće je kombinirati genetsku raznolikost dvije roditeljske linije ili više njih. Stoga je moguće poboljšati učinkovitost tih sorata u područjima kao što su otpornost na bolesti i prinos. S obzirom na taj tehnički razvoj primjereno je utvrditi posebne uvjete za hibridne sorte ječma.

               (3)

               Uzimajući u obzir tehničke sličnosti s proizvodnjom sjemena hibrida raži i potrebe korisnika sjemena hibrida ječma, primjereno je odrediti uvjete za to sjeme slične uvjetima koji se primjenjuju za sjeme hibrida raži.

               (4)

               Iskustvom se pokazalo da bi se tim mješovitim sustavom proizvodnje koji se primjenjuje na terenu, u kombinaciji s rizicima povezanima s vremenom tijekom razdoblja cvatnje, zahtijevalo smanjenje standarda sortne čistoće na 85 % u slučaju primjene tehnike citoplazmatske muške sterilnosti, čime bi se omogućila postojana proizvodnja sjemena u manje povoljnim vremenskim uvjetima. Stoga je primjereno dopustiti nižu razinu sortne čistoće nego što se zahtijeva za druge hibride.

               (5)

               Stoga bi trebalo na odgovarajući način izmijeniti priloge I. i II. Direktivi 66/402/EEZ.

               (6)

               Mjere predviđene ovom Direktivom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU DIREKTIVU:
   Članak 1.
   Izmjene Direktive 66/402/EEZ
   Prilozi I. i II. Direktivi 66/402/EEZ izmijenjeni su u skladu s Prilogom ovoj Direktivi.
   Članak 2.
   Prenošenje
   1.   Države članice donose i objavljuju zakone, propise i administrativne odredbe radi usklađivanja s ovom Direktivom najkasnije do 30. lipnja 2016. One Komisiji odmah dostavljaju tekst tih odredaba.
   Te odredbe primjenjuju od 1. srpnja 2016.
   Kada države članice donose te odredbe, one pri svojoj službenoj objavi sadržavaju upućivanje na ovu Direktivu ili se to upućivanje uz njih navodi. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Stupanje na snagu
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Adresati
   Ova je Direktiva upućena državama članicama.

      Sastavljeno u Bruxellesu 29. listopada 2015.

            Za Komisiju

            Predsjednik

         Jean-Claude JUNCKER

      (1)  SL 125, 11.7.1966., str. 2309/66.

      (2)  Direktiva Vijeća 2002/53/EZ od 13. lipnja 2002. o zajedničkom katalogu sorata poljoprivrednih biljnih vrsta (SL L 193, 20.7.2002., str. 1.).

      PRILOG
      Prilozi I. i II. Direktivi 66/402/EEZ mijenjaju se kako slijedi:

                  1.

                  Prilog I. izmjenjuje se kako slijedi:

                              (a)

                              prva rečenica točke 5. zamjenjuje se sljedećim: „Usjevi za proizvodnju certificiranog sjemena hibrida Avena nuda, Avena sativa, Avena strigosa, Oryza sativa, Triticum aestivum, Triticum durum, Triticum spelta i samooplodne xTriticosecale te usjevi za proizvodnju certificiranog sjemena hibrida Hordeum vulgare tehnikom koja nije citoplazmatska muška sterilnost (CMS)”;

                              (b)

                              iza točke 5. umeće se sljedeća točka:

                                          „5.a

                                          Usjevi za proizvodnju osnovnog i certificiranog sjemena hibrida Hordeum vulgare tehnikom citoplazmatske muške sterilnosti:

                                                      (a)

                                                      Usjev mora biti u skladu sa sljedećim standardima u pogledu udaljenosti od susjednih izvora peludi koja može rezultirati nepoželjnim stranim oprašivanjem:

                                                                  Usjev

                                                                  Najmanja udaljenost

                                                                  za proizvodnju osnovnog sjemena

                                                                  100 m

                                                                  za proizvodnju certificiranog sjemena

                                                                  50 m

                                                      (b)

                                                      Usjev mora imati dovoljan sortni identitet i čistoću u pogledu svojstava komponenata.
                                                      Usjev posebno mora biti u skladu sa sljedećim standardima:

                                                                  i.

                                                                  Postotak broja biljaka koje očito nisu pravi pripadnici tipa ne smije prelaziti:

                                                                              —

                                                                              za usjeve koji se upotrebljavaju za proizvodnju osnovnog sjemena, 0,1 % za liniju održavanja i obnavljanja te 0,2 % za žensku komponentu CMS-a,

                                                                              —

                                                                              za usjeve koji se upotrebljavaju za proizvodnju certificiranog sjemena, 0,3 % za liniju obnavljanja i žensku komponentu CMS-a te 0,5 % u slučaju da je ženska komponenta CMS-a jednostruki hibrid.

                                                                  ii.

                                                                  Razina muške sterilnosti ženske komponente iznosi najmanje:

                                                                              —

                                                                              99,7 % za usjeve koji se upotrebljavaju za proizvodnju osnovnog sjemena,

                                                                              —

                                                                              99,5 % za usjeve koji se upotrebljavaju za proizvodnju certicifiranog sjemena.

                                                                  iii.

                                                                  Zahtjevi iz točaka i. te ii. ispituju se službenim testovima nakon provjere.

                                                      (c)

                                                      Certificirano sjeme može se proizvoditi u miješanom uzgoju ženske muško-sterilne komponente s muškom komponentom kojom se obnavlja plodnost.”

                  2.

                  Prilog II. izmjenjuje se kako slijedi:

                              (a)

                              točka 1.C zamjenjuje se sljedećim:
                              „C.   Hibridi vrsta Avena nuda, Avena sativa, Avena strigosa, Hordeum vulgare, Oryza sativa, Triticum aestivum, Triticum durum, Triticum spelta i samooplodne xTriticosecale

                              Najmanja sortna čistoća sjemena iz kategorije certificirano sjeme iznosi 90 %.
                              U slučaju vrste Hordeum vulgare proizvedene tehnikom CMS ona iznosi 85 %. Nečistoće koje nisu linija obnavljanja ne smiju prelaziti 2 %.
                              Najmanja čistoća sorte ispituje se službenim testovima nakon provjere na primjerenoj količini uzoraka.”;

                              (b)

                              naslov točke 1.E Priloga II. zamjenjuje se sljedećim:„E.
                                 Hibridi vrste Secale cereale i hibridi proizvedeni tehnikom CMS vrste Hordeum vulgare
                                 ”.


title: Delegirana direktiva Komisije (EU) 2016/1028 оd 19. travnja 2016. o izmjeni, u svrhu prilagodbe tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za olovo u lemovima za električne kontakte senzora za mjerenje topline u određenim uređajima (Tekst važan za EGP)

text:
               25.6.2016

               HR

               Službeni list Europske unije

               L 168/13

         DELEGIRANA DIREKTIVA KOMISIJE (EU) 2016/1028
   оd 19. travnja 2016.
   o izmjeni, u svrhu prilagodbe tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za olovo u lemovima za električne kontakte senzora za mjerenje topline u određenim uređajima
   (Tekst važan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (1), a posebno njezin članak 5. stavak 1. točku (a),
   budući da:

               (1)

               Direktivom 2011/65/EU zabranjuje se uporaba olova u električnoj i elektroničkoj opremi stavljenoj na tržište.

               (2)

               Olovo se upotrebljava za električne kontakte kriogenih senzora za medicinske uređaje te instrumente za praćenje i kontrolu kako bi se spriječila pojava debelih međumetalnih faza, rasta whiskera i kositrene kuge. Ti se senzori upotrebljavaju za mjerenje vrlo niskih temperatura u kratkim razdobljima.

               (3)

               Bezolovni lemovi ne mogu se upotrebljavati za kriogene namjene zbog mogućnosti pojave kositrene kuge, koja znatno utječe na pouzdanost uređaja. Dokazano je da za kriogene senzore u normalnim radnim uvjetima nema dostupnih i pouzdanih zamjenskih tehnologija za izradu kontakata osim lemljenja.

               (4)

               Stoga bi olovne lemove u vanjskim kontaktima toplinskih senzora koji se povremeno upotrebljavaju na temperaturama nižima od – 150 °C trebalo izuzeti do 30. lipnja 2021. kao izuzeće u točki 26. Priloga IV. Direktivi 2011/65/EU. S obzirom na inovacijske cikluse medicinskih proizvoda te instrumenata za praćenje i kontrolu, ovo je relativno kratko prijelazno razdoblje koje ne bi trebalo negativno utjecati na inovacije.

               (5)

               Direktivu 2011/65/EU stoga bi trebalo na odgovarajući način izmijeniti,

         DONIJELA JE OVU DIREKTIVU:
   Članak 1.
   Prilog IV. Direktivi 2011/65/EU mijenja se kako je utvrđeno u Prilogu ovoj Direktivi.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 30. travnja 2017. One Komisiji odmah dostavljaju tekst tih odredaba.
   Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 19. travnja 2016.

            Za Komisiju

            Predsjednik

         Jean-Claude JUNCKER

      (1)  SL L 174, 1.7.2011., str. 88.

      PRILOG
      U Prilogu IV. Direktive 2011/65/EU točka 26. zamjenjuje se sljedećim:

                     „26.

                     Olovo u sljedećim primjenama koje se trajno upotrebljava na temperaturi nižoj od – 20 °C u normalnim uvjetima rada i skladištenja:

                                 (a)

                                 lemovi na tiskanim pločicama;

                                 (b)

                                 završni premazi električnih i elektroničkih komponenti i premazi tiskanih pločica;

                                 (c)

                                 lemovi za povezivanje žica i kabela;

                                 (d)

                                 lemovi koji spajaju pretvarače i senzore.

                           Olovo u lemovima za električne kontakte senzora za mjerenje topline u uređajima namijenjenima povremenoj upotrebi na temperaturi nižoj od – 150 °C.
                     Ta izuzeća istječu 30. lipnja 2021.”


title: Delegirana direktiva Komisije 2014/75/EU оd 13. ožujka 2014. o izmjeni, u svrhu prilagodbe tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za živu u hladnokatodnim fluorescentnim cijevima za pozadinski osvijetljene zaslone s tekućim kristalima, u kojima sadržaj žive ne premašuje 5 mg po cijevi, a koje se koriste u instrumentima za praćenje i kontrolu u industriji stavljenima na tržište prije 22. srpnja 2017.  Tekst važan za EGP

text:
               20.5.2014

               HR

               Službeni list Europske unije

               L 148/84

         DELEGIRANA DIREKTIVA KOMISIJE 2014/75/EU
   оd 13. ožujka 2014.
   o izmjeni, u svrhu prilagodbe tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za živu u hladnokatodnim fluorescentnim cijevima za pozadinski osvijetljene zaslone s tekućim kristalima, u kojima sadržaj žive ne premašuje 5 mg po cijevi, a koje se koriste u instrumentima za praćenje i kontrolu u industriji stavljenima na tržište prije 22. srpnja 2017.
   (Tekst važan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi, (1) a osobito njezin članak 5. stavak 1. točku (a),
   budući da:

               (1)

               Direktivom 2011/65/EU zabranjuje se uporaba žive u električnoj i elektroničkoj opremi stavljenoj na tržište.

               (2)

               Mnogi su instrumenti za praćenje i kontrolu u industriji opremljeni pozadinski osvijetljenim zaslonima s tekućim kristalima za koje je neophodno korištenje hladnokatodnih fluorescentnih cijevi (CCFL-ova) koje sadržavaju 5 mg žive. Postoji vjerojatnost da bi ukupni negativni učinci na okoliš, zdravlje i sigurnost potrošača uzrokovani zamjenom hladnokatodnih fluorescentnih cijevi koje sadržavaju živu u instrumentima za praćenje i kontrolu u industriji bili veći od ukupne koristi takve zamjene za okoliš, zdravlje i sigurnost potrošača.

               (3)

               Kako bi se omogućio popravak i produžilo trajanje proizvoda, trebalo bi odobriti izuzeće od ograničenja žive u hladnokatodnim fluorescentnim cijevima za pozadinski osvijetljene zaslone s tekućim kristalima u instrumentima za praćenje i kontrolu u industriji. U skladu s načelom „popravljanja kao kad je bilo proizvedeno”, izuzeće bi se trebalo primjenjivati na sve proizvode stavljene na tržište prije 22. srpnja 2017., datuma koji je datum usklađenosti za instrumente za praćenje i kontrolu u industriji, a razdoblje važenja izuzeća trebalo bi biti 7 godina od tog datuma. Izuzeće ne bi trebalo imati negativnih učinaka na inovacije.

               (4)

               Direktivu 2011/65/EU treba stoga na odgovarajući način izmijeniti,

         DONIJELA JE OVU DIREKTIVU:
   Članak 1.
   Prilog IV. Direktivi 2011/65/EU mijenja se kako je utvrđeno u Prilogu ovoj Direktivi.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do zadnjeg dana šestog mjeseca nakon stupanja na snagu. One Komisiji odmah dostavljaju tekst tih odredaba.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 13. ožujka 2014.

            Za komisiju

            Predsjednik

         José Manuel BARROSO

      (1)  SL L 174, 1.7.2011., str. 88.

      PRILOG
      U Prilogu IV. Direktivi 2011/65/EU dodaje se sljedeća točka 35.:

                     „35.

                     Živa u hladnokatodnim fluorescentnim cijevima za pozadinski osvijetljene zaslone s tekućim kristalima, u kojima sadržaj žive ne premašuje 5 mg po cijevi, a koje se koriste u instrumentima za praćenje i kontrolu u industriji stavljenima na tržište prije 22. srpnja 2017.
                     Istječe 21. srpnja 2024.”


title: Provedbena direktiva Komisije 2011/38/EU od 11. travnja 2011. o izmjeni Priloga V. Direktivi 2004/33/EZ s obzirom na maksimalne pH vrijednosti za koncentrate trombocita na kraju roka uporabe  Tekst značajan za EGP

text:
               15/Sv. 015

               HR

               Službeni list Europske unije

               262

         32011L0038

               L 097/28

               SLUŽBENI LIST EUROPSKE UNIJE

               11.04.2011.

      PROVEDBENA DIREKTIVA KOMISIJE 2011/38/EU
   od 11. travnja 2011.
   o izmjeni Priloga V. Direktivi 2004/33/EZ s obzirom na maksimalne pH vrijednosti za koncentrate trombocita na kraju roka uporabe
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2002/98/EZ Europskog parlamenta i Vijeća od 27. siječnja 2003. o utvrđivanju standarda kvalitete i sigurnosti za prikupljanje, ispitivanje, preradu, čuvanje i promet ljudske krvi i krvnih sastojaka i o izmjeni Direktive 2001/83/EZ (1), a posebno točku (f) drugog stavka njezinog članka 29.,
   budući da:

               (1)

               U točki 2.4. Priloga V. Direktivi Komisije 2004/33/EZ od 22. ožujka 2004. o provedbi Direktive 2002/98/EZ Europskog parlamenta i Vijeća u vezi s određenim tehničkim zahtjevima za krv i krvne sastojke (2) utvrđuju se minimalne (6,4) i maksimalne (7,4) pH vrijednosti za doze trombocita na kraju roka uporabe. Iz toga proizlazi da se doze trombocita koje ne zadovoljavaju te minimalne i maksimalne vrijednosti moraju uništiti.

               (2)

               Novi znanstveni dokazi i iskustva stečena praksom na terenu pokazali su da vrijednosti iznad pH 7,4 ne utječu na kvalitetu i sigurnost uskladištenih trombocita, za razliku od razina pH vrijednosti ispod 6,4 koje sustavno rezultiraju oštećenjem trombocita, pa maksimalna pH vrijednost za koncentrate trombocita stoga nije potrebna.

               (3)

               Uništavanje trombocita čija maksimalna pH vrijednost kako je navedena u Prilogu V. Direktivi 2004/33/EZ dovodi do znatnih gubitaka. Ti bi gubici u budućnosti mogli rasti budući da se pH vrijednosti na kraju roka uporabe povećavaju kako zbog novih metoda prikupljanja tako i zbog novih vrećica za skladištenje.

               (4)

               Stoga bi maksimalnu pH vrijednost (7,4) za koncentrate trombocita navedenu u Prilogu V. Direktivi 2004/33/EZ trebalo ukloniti.

               (5)

               Mjere predviđene ovom Direktivom u skladu su s mišljenjem Odbora osnovanog člankom 28. Direktive 2002/98/EZ,

         DONIJELA JE OVU DIREKTIVU:
   Članak 1.
   Prilog V. Direktivi 2004/33/EZ mijenja se u skladu s Prilogom ovoj Direktivi.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 31. lipnja 2011. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu sljedećeg dana od dana objave u Službenom listu Europske unije.

   Članak 4.
   Ova je Direktiva upućena državama članicama.

      Sastavljeno u Bruxellesu 11. travnja 2011.

            Za Komisiju

            Predsjednik

         José Manuel BARROSO

      (1)  SL L 33, 8.2.2003., str. 30.

      (2)  SL L 91, 30.3.2004., str. 25.
   PRILOG
   U točki 2.4. Priloga V. Direktivi 2004/33/EZ, za unose:

               —

               „Koncentrat trombocita, afereza”,

               —

               „Koncentrat trombocita, afereza, sa smanjenim brojem leukocita”,

               —

               „Koncentrat trombocita, miješan (‚poolirani’)”,

               —

               „Koncentrat trombocita, miješan, (‚poolirani’), sa smanjenim brojem leukocita”,

               —

               „Koncentrat trombocita, jedna doza”, i

               —

               „Koncentrat trombocita, jedna doza, sa smanjenim brojem leukocita”,

         prihvatljivi rezultati za mjerenje kvalitete s obzirom na pH zamjenjuju se sljedećim:
   „Minimalno 6,4 korigirano za 22 °C, na kraju roka uporabe”.


title: Delegirana direktiva Komisije 2014/11/EU оd 18. listopada 2013. o izmjeni, u svrhe prilagodbe tehničkom napretku, Priloga IV. Direktivi 2011/65/EU Europskog parlamenta i Vijeća s obzirom na izuzeće za heksavalentni krom u alkalijskim raspršivačima koji se upotrebljavaju za izradu fotokatoda u pojačalima rendgenskih snimaka do 31. prosinca 2019. , i u zamjenskim dijelovima za rendgenske sustave koji su stavljeni na tržište Europske unije prije 1. siječnja 2020 .  Tekst značajan za EGP

text:
               9.1.2014

               HR

               Službeni list Europske unije

               L 4/65

         DELEGIRANA DIREKTIVA KOMISIJE 2014/11/EU
   оd 18. listopada 2013.
   o izmjeni, u svrhe prilagodbe tehničkom napretku, Priloga IV. Direktivi 2011/65/EU Europskog parlamenta i Vijeća s obzirom na izuzeće za heksavalentni krom u alkalijskim raspršivačima koji se upotrebljavaju za izradu fotokatoda u pojačalima rendgenskih snimaka do 31. prosinca 2019., i u zamjenskim dijelovima za rendgenske sustave koji su stavljeni na tržište Europske unije prije 1. siječnja 2020.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (1), a posebno njezin članak 5. stavak 1. točku (a),
   budući da:

               (1)

               Direktivom 2011/65/EU zabranjuje se uporaba heksavalentnog kroma u električnoj i elektroničkoj opremi stavljenoj na tržište.

               (2)

               Heksavalentni krom se koristi u alkalijskim raspršivačima koji se upotrebljavaju za izradu fotokatoda u pojačalima rendgenskih snimaka. Uklanjanje ili zamjena heksavalentnog kroma u postupku proizvodnje fotokatoda nije moguća jer trenutne zamjene i alternativne tehnologije nisu dovoljno pouzdane ili dostupne da obuhvate ukupni raspon potražnje proizvoda.

               (3)

               Određena količina heksavalentnog kroma iz postupka proizvodnje fotokatoda ostaje unutar proizvoda koji se stavlja na tržište.

               (4)

               Direktivu 2011/65/EU treba stoga na odgovarajući način izmijeniti,

         DONIJELA JE OVU DIREKTIVU:
   Članak 1.
   Prilog IV. Direktivi 2011/65/EU mijenja se kako je navedeno u Prilogu ovoj Direktivi.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do zadnjeg dana šestog mjeseca nakon stupanja na snagu. One Komisiji odmah dostavljaju tekst tih odredaba.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.

   Članak 4.
   Ova je Direktiva upućena državama članicama.

      Sastavljeno u Bruxellesu 18. listopada 2013.

            Za Komisiju

            Predsjednik

         José Manuel BARROSO

      (1)  SL L 174, 1.7.2011., str. 88.

      PRILOG
      U Prilog IV. Direktivi 2011/65/EU dodaje se sljedeća točka 30.:

                  „30.

                  Heksavalentni krom u alkalijskim raspršivačima koji se upotrebljavaju za izradu fotokatoda u pojačalima rendgenskih snimaka do 31. prosinca 2019. i u zamjenskim dijelovima za rendgenske sustave koji su stavljeni na tržište Europske unije prije 1. siječnja 2020.”


title: Delegirana direktiva Komisije (EU) 2019/174 оd 16. studenoga 2018. o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za olovo vezano u kristalnom staklu kako je definirano u Direktivi 69/493/EEZ (Tekst značajan za EGP.)

text:
                  5.2.2019

                  HR

                  Službeni list Europske unije

                  L 33/20

         DELEGIRANA DIREKTIVA KOMISIJE (EU) 2019/174
         оd 16. studenoga 2018.
         o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za olovo vezano u kristalnom staklu kako je definirano u Direktivi 69/493/EEZ
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (1), a posebno njezin članak 5. stavak 1. točku (a),
         budući da:

                     (1)

                     Direktivom 2011/65/EU propisuje se da države članice moraju osigurati da električna i elektronička oprema stavljena na tržište ne sadržava opasne tvari navedene u Prilogu II. toj direktivi. Taj se zahtjev ne primjenjuje na primjene navedene u Prilogu III. Direktivi 2011/65/EU.

                     (2)

                     U Prilogu I. Direktivi 2011/65/EU navode se različite kategorije električne i elektroničke opreme na koje se primjenjuje ta direktiva (kategorije od 1. do 11.).

                     (3)

                     Olovo je ograničena tvar navedena u Prilogu II. Direktivi 2011/65/EU. Međutim, upotreba olova vezanog u kristalnom staklu kako je definirano u Prilogu I. (kategorije 1., 2., 3. i 4.) Direktivi Vijeća 69/493/EEZ (2) izuzeta je od ograničenja i trenutačno navedena u unosu 29 u Prilogu III. Direktivi 2011/65/EU. Datum isteka tog izuzeća za kategorije od 1. do 7. i 10. bio je 21. srpnja 2016.

                     (4)

                     Komisija je primila zahtjev za obnavljanje tog izuzeća prije 21. siječnja 2015., u skladu s člankom 5. stavkom 5. Direktive 2011/65/EU. Izuzeće ostaje na snazi dok se ne donese odluka o tom zahtjevu.

                     (5)

                     Olovni oksidi (PbO ili Pb3O4) upotrebljavaju se kao intermedijer za kemijsku sintezu olovnog kristalnog stakla. Olovno kristalno staklo upotrebljava se u električnoj i elektroničkoj opremi zbog jedinstvene kombinacije obrade (vrijeme hlađenja, radni raspon), optičkih (indeks refrakcije, disperzija) i dekorativnih (tvrdoća prema Vickersu) svojstava koji omogućuju proizvodnju električne i elektroničke opreme koja se ne bi mogla drukčije proizvesti, kao što su svjetiljke i lusteri, elektrificirana zrcala, zidni i ručni satovi, digitalni okviri za fotografije i građevni materijali (osvijetljeni blokovi).

                     (6)

                     Zamjena ili eliminacija olova u kristalnom staklu još je znanstveno i tehnički neizvediva zbog nedostatka pouzdanih zamjenskih tvari. Izuzećem se ne narušava zaštita okoliša i zdravlja predviđena Uredbom (EZ) br. 1907/2006 Europskog parlamenta i Vijeća (3). Izuzeće za upotrebu olova vezanog u kristalnom staklu kako je definirano u Prilogu I. (kategorije 1., 2., 3. i 4.) Direktivi Vijeća 69/493/EEZ stoga bi trebalo obnoviti za kategorije od 1. do 7. i kategoriju 10.

                     (7)

                     Kako za dotične primjene pouzdane alternativne tvari još nisu dostupne na tržištu te se ne očekuje da će biti dostupne u skoroj budućnosti, izuzeće za kategorije od 1. do 7. i kategoriju 10. trebalo bi obnoviti na maksimalno trajanje od pet godina do 21. srpnja 2021. Imajući na umu rezultate tekućih nastojanja za pronalaženje pouzdane zamjene, razdoblje trajanja izuzeća ne bi trebalo negativno utjecati na inovacije.

                     (8)

                     Za kategorije osim kategorija od 1. do 7. i kategorije 10. postojeće se izuzeće nastavlja primjenjivati u razdobljima valjanosti utvrđenima u članku 5. stavku 2. drugom podstavku Direktive 2011/65/EU. Radi jasnoće, datume isteka izuzeća trebalo bi dodati u Prilog III. toj direktivi.

                     (9)

                     Direktivu 2011/65/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

            Članak 1.
            Prilog III. Direktivi 2011/65/EU mijenja se kako je utvrđeno u Prilogu ovoj Direktivi.

            Članak 2.

               1.   Države članice najkasnije do 29. veljače 2020 donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba.
               One te odredbe primjenjuju od 1. ožujka 2020.
               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

            Članak 3.
            Ova Direktiva stupa na snagu dvadesetog dana od dana objave u Službenom listu Europske unije.

            Članak 4.
            Ova je Direktiva upućena državama članicama.

            Sastavljeno u Bruxellesu 16. studenoga 2018.

                  Za Komisiju

                  Predsjednik

               Jean-Claude JUNCKER

            (1)  SL L 174, 1.7.2011., str. 88.

            (2)  Direktiva Vijeća 69/493/EEZ od 15. prosinca 1969. o usklađivanju zakona država članica o kristalnom staklu (SL L 326, 29.12.1969., str. 36.).

            (3)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije (SL L 396, 30.12.2006., str. 1.).

            PRILOG
            U Prilogu III. unos 29 zamjenjuje se sljedećim:

                           „29

                           Olovo vezano u kristalnom staklu kako je definirano u Prilogu I. (kategorije 1., 2., 3. i 4.) Direktivi Vijeća 69/493/EEZ (*1)

                           Istječe:

                                       —

                                       21. srpnja 2021. za kategorije od 1. do 7. i kategoriju 10.,

                                       —

                                       21. srpnja 2021. za kategorije 8. i 9. osim medicinskih proizvoda za dijagnostiku in vitro te instrumente za praćenje i kontrolu u industriji,

                                       —

                                       21. srpnja 2023. za medicinske proizvode za dijagnostiku in vitro iz kategorije 8.,

                                       —

                                       21. srpnja 2024. za instrumente za praćenje i kontrolu u industriji iz kategorije 9. te za kategoriju 11.

               (*1)  Direktiva Vijeća 69/493/EEZ od 15. prosinca 1969. o usklađivanju zakona država članica o kristalnom staklu (SL L 326, 29.12.1969., str. 36.).”